31994R1267
L 138/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1267/94 НА КОМИСИЯТА
от 1 юни 1994 година
относно прилагането на споразуменията между Европейския съюз и трети страни, свързани с взаимното признаване на някои спиртни напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки (1), изменен с Регламент (ЕИО) № 3280/92 (2), и по-специално член 11, параграф 1 от него,
като има предвид, че Европейският съюз сключи споразумение под формата на размяна на писма със САЩ относно взаимното признаване и закрилата на някои спиртни напитки; като има предвид, че това споразумение предвижда прилагането, в определен срок, на необходимите законодателни и административни мерки за изпълнение на определените в него задължения; като има предвид, че за да се ползват горепосочените продукти от предвидените гаранции за контрол и закрила, следва да се състави списъка на продуктите, обхванати от споразуменията, сключени от Европейския съюз;
като има предвид, че мерките, предвидени в настоящия регламент, са в съответствие със становището на Изпълнителния комитет по спиртните напитки,
ПРИЕ НАСТОЯЩИЯ РЕГЛАМЕНТ:
Член 1
1. Описанията на продуктите, които са дадени в приложения списък, произхождащи от трети страни, които са посочени в него, могат да се използват само за продуктите, произведени в съответствие със законовите и подзаконовите актове на съответните трети страни.
2. Продуктите, посочени в параграф 1, се ползват от мерките за закрила и контрол в сектора на спиртните напитки, определени в член 10 от Регламент (ЕИО) № 1576/89, при условията, определени в споразумението със съответните трети страни.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юни 1994 година.